દલાઇ લામા મહેલ અને મંદિર ઉપરાંત તેમના અંગત કાર્યાલયની સુરક્ષા વધારી દેવામાં આવી છે. કેન્દ્રીય તિબ્બતી વહિવટી તંત્રના સુરક્ષા વિભાગના સચિવ ન્ગોદુપ દોરજીએ જણાવ્યું હતું કે દલાઇ લામાના કાર્યાલયની સુરક્ષા વધારી દેવામાં આવી છે અને બૌદ્ધ ધર્મના ગુરૂના અંગત સુરક્ષાકર્મીઓને આદેશ આપી દેવામાં આવ્યા છે. અત્રે ઉલ્લેખનીય છે કે તિબ્બતી આદ્યાત્મિક ગુરૂ દલાઇ લામાને ભારત સરકારે ઝેડ પ્લસ સુરક્ષા આપી છે. તેમછતાં હુમલાની સુરક્ષાને ધ્યાનમાં રાખતાં તેમની ઓફિસ અને સુગલગખાંગ મંદિરની સુરક્ષા વધારી દેવામાં આવી છે.